ET Euroopa Liidu Teataja C 318/30

Regioonide komitee ARVAMUS mis käsitleb ettepanekut nõukogu otsuse kohta, millega asutati Euroopa Pagulaste Fond Perioodiks 2005-2010

(2004/C 318/10)

REGIOONIDE KOMITEE

ARVESTADES komisjoni ettepanekuga, mis käsitleb nõukogu otsust, millega asutati Euroopa Pagulaste Fond perioodiks 2005-2010 (COM(2004) 102 final; 2004/0032 (CNS));

ARVESTADES nõukogu otsust 23. veebruarist 2004 konsulteerida regioonide komiteega selles küsimuses tulenevalt Euroopa Ühenduse asutamislepingu artikli 265 esimesest paragrahvist;

ARVESTADES regioonide komitee presidendi otsusega 6. novembrist 2003 teha regioonide komitee välissuhete komisjonile ülesandeks koostada selles küsimuses seisukohavõtt;

ARVESTADES Euroopa Ühenduse asutamislepinguga, ning eriti selle artikliga 63(2)(b);

ARVESTADES oma seisukohavõtuga, milles käsitletakse ettepanekut nõukogu otsuse kohta asutada Euroopa Pagulaste fond (COM(1999) 686 final – 1999/0274 CNS, CdR 80/2000 fin (1)));

ARVESTADES oma seisukohavõtuga, milles käsitletakse komisjoni teatist nõukogule, Euroopa Parlamendile, Euroopa majandus- ja sotsiaalkomiteele ning regioonide komiteele immigratsiooni, integratsiooni ja tööhõive kohta (COM(2003) 336 final, CdR 223/2003 fin (2));

ARVESTADES oma teiste seisukohavõttudega, mis käsitlevad spetsiaalselt pagulaspoliitikat (CdR 90/2001 fin (3); CdR 214/2001 fin (4); CdR 93/2002 fin (5); CdR 249/2003 fin (6));

ARVESTADES seisukohavõtu kavandiga, vastu võetud 4. mail 2004 välissuhete komisjoni poolt (CdR 80/2004 rev.1) (ettekandja: hr Gustav Skuthälla, Närpese linnanõukogu juht (FI/ELDR));

1) KUNA Euroopa Pagulaste Fondi teine faas peaks olema efektiivsem ja tähtsam instrument, et saavutada selles sätestatud peamised eesmärgid, s.t. vastutuse jagamine liikmesriikide vahel ja kõigi liikmesriikide ühise asüülipoliitika elluviimine,

2) KUNA sätestatud eesmärkide saavutamiseks on vaja, et fondile garanteeritakse vajalikud vahendid kogu tegutsemisaja jooksul, arvestades eriti EL-i laienemisega ja uute liikmesriikide vajadustega,

võttis oma 55 plenaaristungil, mis peeti 16. kuni 17. juunil 2004 (17. juuni 2004 koosolekul) vastu järgmise arvamuse

1. Regioonide komitee seisukohavõtud

Regioonide komitee

1.1 kiidab heaks komisjoni ettepanekuga allpool muudetud kujul;

1.2 hindab komisjoni, liikmesriikide, kohalike ja piirkondlike võimude, organisatsioonide, pagulaste endi ja teiste osapoolte tööd Euroopa Pagulaste Fondi esimeses faasis seatud eesmärkide saavutamiseks;

1.3 hindab komisjoni tööd uue ettepaneku koostamisel ja usub, et komisjonil õnnestus arvestada suurt osa esimese faasi hindamise tulemustest ning erinevate osapoolte hinnangutest;

1.4 arvab, et jagatud vastutuse põhimõte liikmesriikide vahel ning selle elluviimiseks pakutud meetmed on õiglased;

1.5 leiab, et pakutud kindel summa, mis tuleb eraldada meetmete elluviimiseks liikmesriikides, ning kogus, mis tuleb tehniliseks ja administratiivseks toetuseks kõrvale panna, kujutavad endast absoluutset miinimumi, mis on vajalik, tagamaks, et kõik liikmesriigid saavad programmis osaleda ja töötada välja oma siseriiklikud süsteemid nende kooskõlla viimiseks üldise Euroopa tasemega; rõhutab, et eriti kohalikud osalejad neis liikmesriikides, mis osalesid Euroopa Pagulaste Fondi esimeses faasis, vajavad täiendavat väljaõpet ja juhendamist, et nad suudaksid ellu viia kvaliteetseid projekte;

1.6 leiab, et on tähtis tagada, et fondi tegevus laieneks kõigile inimestele, kes viibivad liikmesriikides rahvusvahelise kaitse all, vaatamata sellele, milline on riiklik menetlus, mille raames nad liikmesriiki sisenesid; usub samuti, et on tähtis arvestada programmi rakendamisel eriti kõige nõrgemate pagulaste vajadustega. Kõige nõrgemate gruppide hulka kuuluvad näiteks üksinda reisivad alaealised, üksikemad või üksikud naised (ohustatud naised), piinamise ohvrid, väärkoheldud inimesed või muul ebainimlikul ja alandaval viisil koheldud inimesed ning inimesed, kes vajavad spetsialiseeritud arstiabi;

1.7 toetab komisjoni poolt pakutud kompleksset lähenemisviisi asüülipoliitikale, mille puhul on võimalik kasutada fondi, et toetada asüülitaotlejate tingimuste parandamist ja edendada integratsiooni ning tagasipöördumist, arvestades kohalikke, piirkondlikke ja siseriiklikke asjaolusid;

1.8 leiab, et on tähtis rahastada ühenduse meetmeid ja erakorralisi abinõusid lisaks siseriiklikele abinõudele. Ühenduse meetmed peaksid muutuma strateegilise planeerimise ja arengu tähtsaks instrumendiks Euroopa tasandil, kui neid kasutatakse kaugeleulatuvate praktiliste projektide viljelemiseks poliitilisel tasandil ning kohalikul ja piirkondlikul tasandil, sellisel viisil, et need üksteist täiendaksid. Ühenduse meetmetele tuleb eraldada vajalik määr fondi vahenditest, arvestades nende elluviimisel nende komplementaarsust ja läbipaistvust;

1.9 rõhutab, et asüülitaotlejate ja põgenike vastuvõtmise mõju on kõige ilmsem neid gruppe vastuvõtvate kogukondade kohalikul tasandil ja soovitab, et kohalikud ja piirkondlikud omavalitsused kaasataks selliste otsuste tegemisse oma kogukondadesse vastuvõtmise ja integreerimise kohta;

1.10 juhib tähelepanu faktile, et integratsiooni edendamine on Euroopa pagulaste ja asüülipoliitika keskseks küsimuseks, mis tugineb inimõiguste austamisel, ning õnnestumine on selles suhtes otsustava tähtsusega kohalike kogukondade tasakaalustatud arengu seisukohalt;

1.11 rõhutab igaühe õigust turvaliselt ja väärikalt repatrieeruda;

1.12 toetab komisjoni püüdlusi parandada programmi strateegilist planeerimist mitmeaastase planeerimise teel;

1.13 rõhutab, et strateegiline planeerimine peab toimuma avalikult tõelises partnerluses komisjoni ja liikmesriikide vahel, vaatamata sellele, kas see puudutab siseriiklikke abinõusid, ühenduse meetmeid või erakorralisi abinõusid;

1.14 pöörab erilist tähelepanu kohalike ja piirkondlike osalejate kesksele rollile, pidades silmas vastutust, mis lasub neil asüülitaotlejate ja pagulaste vastuvõtmise ning integratsiooni edendavate toimingute eest; kahetseb seetõttu, et komisjoni ettepanekus ei nähta ette piisavalt ulatuslikku konsultatsiooni kohalike ja piirkondlike võimudega programmide rakendamist planeerides ning selle rahastamise kohta otsuseid langetades. Ettepanek ei ole piisav, tagamaks, et kohalikud ja piirkondlikud osalejad saaksid võimaluse osaleda hea tava väljakujundamises seoses ühenduse meetmetega.

2. Regioonide komitee soovitused

Soovitus 1

Põhjendus 4

Komisjoni poolt pakutud tekst Regioonide komitee parandusettepanek (4) Vajalik on toetada liikmesriikide tehtavaid pingutusi sobivate vastuvõtutingimuste pakkumiseks pagulastele ja ümberasustatud isikutele ning rakendada õiglasi ja tõhusaid varjupaigamenetlusi, et kaitsta rahvusvahelist kaitset vajavate isikute õigusi ja võimaldada asüülisüsteemil tõrgeteta toimida. (4) Vajalik on toetada ja parandada liikmesriikide tehtavaid pingutusi sobivate vastuvõtutingimuste pakkumiseks pagulastele ja ümberasustatud isikutele, võttes arvesse kõige vähem kaitstud gruppide spetsiifilised vajadused (näiteks üksinda reisivad alaealised, üksikemad või üksikud naised, piinamise või ebainimliku ja alandava kohtlemise ning teotamise ohvrid või isikud, kes vajavad spetsialiseeritud arstiabi), ning rakendada õiglasi ja tõhusaid varjupaigamenetlusi, et kaitsta rahvusvahelist kaitset vajavate isikute ja võimaldada asüülisüsteemi tõrgeteta toimimine.

Põhjendus

On tähtis parandada vastuvõturajatisi, kui need ei ole veel vajalikul tasemel. Eriti seal, kus asüülitaotlejate arv on suur, ei märgata alati kõige nõrgemaid inimesi ning selle tulemusel jäävad sellistele gruppidele iseloomulikud olulised tarbed kahe silma vahele. Kõige enam ohustatud inimeste identifitseerimine on lihtsam, kui kasutada definitsiooni, mis osutab, millised inimeste grupid sellesse kategooriasse kuuluvad. Sobiva toetuse, hoolitsuse ja muude erimeetmete abil on võimalik nende inimeste rasket olukorda kergendada ja avada tee nende hilisemaks integreerimiseks või võimalikuks tagasipöördumiseks oma päritoluriiki.

Soovitus 2

Põhjendus 8

Komisjoni poolt pakutud tekst Regioonide komitee parandusettepanek (8) Vaja on praktilist toetust, et luua või parandada tingimusi, mis võimaldavad pagulastel ja ümberasustatud isikutel langetada informeeritud otsus liikmesriigi territooriumilt lahkumise ja kojupöördumise kohta, kui nad seda soovivad. (8) Vaja on praktilist toetust, et luua või parandada tingimusi, mis võimaldavad pagulastel ja ümberasustatud isikutel langetada informeeritud otsus liikmesriigi territooriumilt lahkumise ja kojupöördumise kohta, kui nad seda soovivad, turvaliselt ja väärikalt.

Põhjendus

Mingil juhul ei tohi Euroopa Pagulaste Fond toetada tagasipöördumist, kui ei ole võimalik garanteerida, et inimesed saavad turvaliselt tagasi pöörduda oma kodumaale, kus nende inimõigusi austatakse.

Soovitus 3

Põhjendus 15

Komisjoni poolt pakutud tekst Regioonide komitee parandusettepanek (15) Liikmesriigid peaksid pakkuma küllaldase garantii elluviimise korralduse ja teostamise kvaliteedi osas, toimingu elluviimise ja hinnangu tulemuste osas ning korraliku finantsjuhtimise ja järelvalve osas. (15) Liikmesriigid peaksid pakkuma küllaldase garantii elluviimise korralduse ja teostamise kvaliteedi osas, toimingu elluviimise ja selle läbipaistvuse osas ning hinnangu osas ja korraliku finantsjuhtimise ja järelvalve osas.

Põhjendus

Elluviimine peab igal juhtumil olema läbipaistev.

Soovitus 4

Artikkel 4(1)(d) (uus)

Komisjoni poolt pakutud tekst Regioonide komitee parandusettepanek (d) isikute vabatahtlik tagasipöördumine, kelle taotlus leida kaitset nagu seda mainitakse artiklis 3(1-3), on tagasi lükatud, eeldusel, et nad ei ole saanud uut kodakondsust ega ole lahkunud liikmesriigi territooriumilt.

Põhjendus

On põhjendatud kasutada fondi ressursse ka selliste inimeste vabatahtliku tagasipöördumise toetamiseks, kelle taotlused kaitse leidmiseks on tagasi lükatud, ning mitte ainult neid, kelle taotlused on veel läbivaatamisel.

Soovitus 5

Artikkel 4(3)

Komisjoni poolt pakutud tekst Regioonide komitee parandusettepanek 3. Toimingutes arvestatakse sugude võrdõiguslikkust ning kõige nõrgemate inimeste spetsiifilisi vajadusi, sh selliste inimeste vajadusi, keda on piinatud või koheldud ebainimlikult ja alandavalt, andes prioriteedi laste huvidele. Paragrahvis 1(a), (b) ja (c) ette nähtud toimingud võidakse teostada ühiselt. 3. Toimingutes arvestatakse sugude võrdõiguslikkust, laste huve ning kõige nõrgemate inimeste spetsiifilisi vajadusi, sh üksinda reisivad alaealised, üksikemad või üksikud naised, isikud, keda on piinatud või koheldud ebainimlikult ja alandavalt ning teotatud, või kes vajavad spetsialiseeritud arstiabi. Paragrahvis 1(a), (b) ja (c) ette nähtud toimingud võidakse teostada ühiselt.

Põhjendus

Laste huvide järgimine on kooskõlas rahvusvahelistes lepetes sõnastatuga, ning seetõttu soovitatakse seda ettepanekus eraldi mainida. Kõige nõrgemate inimeste äratundmine on lihtsam, kui kasutada definitsiooni, mis osutab, millised grupid sellesse kategooriasse kuuluvad. Pakutud nimekiri vastab nimekirjale, mida kasutab näiteks UNHCR.

Soovitus 6

Artikkel 6

Komisjoni poolt pakutud tekst Regioonide komitee parandusettepanek Toiminguid, mis on seotud artiklis 4(1)(b) mainitud isikute ja nende perekonnaliikmete, ning eriti järgmiste isikute, integratsiooniga asukoha liikmesriigi ühiskonda, rahastatakse fondist: Toiminguid, mis on seotud artiklis 4(1)(b) mainitud isikute ja nende perekonnaliikmete integratsiooniga asukoha liikmesriigi ühiskonda, rahastatakse fondist, nagu näiteks ka järgmisi isikuid:

Põhjendus

Kuna ei ole olemas ühtset definitsiooni integratsiooni indikaatorite kohta ega ka konsensust selles küsimuses, tuleb rõhutada, et siinkohal kirjeldatud toimingud kujutavad endast ainult näiteid integratsiooni edendamise kohta.

Soovitus 7

Artikkel 6, lõige 3 (uus)

Komisjoni poolt pakutud tekst Regioonide komitee parandusettepanek — toimingud, mis on mõeldud vastuvõtjariigi keele ja kultuuri omaksvõtmise stimuleerimiseks;

Põhjendus

Tuleb rõhutada, et keel on võtmeks vastuvõtjariigi ja –ühiskonna aktiivseks liikmeks saamisel. Keele õppimiseks on mitmeid viise ning õppimine on tihedalt seotud kultuuriga. Sel põhjusel ei peaks valitavad toimingud piirduma ainult näiteks hariduse ja väljaõppega.

Soovitus 8

Artikkel 6, lõige 6

Komisjoni poolt pakutud tekst Regioonide komitee parandusettepanek — toimingud nende isikute integratsiooni edendamiseks, milles osalevad kohalikud võimud, riigi elanikkond, pagulaste ühingud - näiteks vabatahtliku töö, sponsorluse või osalemise teel sotsiaal-majanduslikes huvigruppides või ametiühingu tegevuses. — toimingud nende isikute integratsiooni edendamiseks, milles osalevad kohalikud ja regionaalsed omavalitsused, riigi elanikkond, pagulaste ühingud - näiteks vabatahtliku töö, sponsorluse või osalemise teel sotsiaal-majanduslikes huvigruppides või ametiühingu tegevuses.

Põhjendus

Kohalike ja piirkondlike võimude käsutuses olevad vahendid integratsiooni edendamiseks on peamiselt seotud sotsiaalteenuste organiseerimisega. Neid teenuseid organiseerides tuleb arvestada kättesaadavusega, mitte-diskrimineerimisega ja muude pagulaste integratsiooni edendamise spetsiifiliste nõuetega. Pidades silmas nende toimingute otsustavat tähtsust, tuleks need eristada teistest kohaliku tasandi toimingutest. Seetõttu pakutakse välja originaalteksti muutmine ning kaheks osaks jaotamine (soovitused 8 ja 9).

Soovitus 9

Artikkel 6, lõige 7 (uus)

Komisjoni poolt pakutud tekst Regioonide komitee parandusettepanek — toimingud nende isikute integratsiooni edendamiseks ning nende ja kohalike kogukondade vahelise dialoogi stimuleerimiseks, milles osalevad pagulaste ühingud ja riigi elanikkond - näiteks vabatahtliku töö, sponsorluse või osalemise teel sotsiaal-majanduslikes huvigruppides või ametiühingute tegevuses

Põhjendus

Selle parandusettepaneku eesmärgiks on rõhutada fakti, et integratsiooni kontseptsioon sisaldab kahepoolset dialoogi ja vastasmõju ühelt poolt kogukonna ja kodanikuühiskonna ning teiselt poolt integreeritavate isikute vahel. Lisaks tuleks rõhutada, et ka pagulastel on vastutus uute liikmete ühiskonda integreerimise eest.

Soovitus 10

Artikkel 8(2) (uus paragrahv 2; olemasolevast paragrahvist 2 saab paragrahv 3)

Komisjoni poolt pakutud tekst Regioonide komitee parandusettepanek 2. Valides sobivaid toiminguid tuleb eriti tagada spetsiifiliste heade tavade kehtestamine kohalikul ja piirkondlikul tasandil

Põhjendus

Ettepanekus kindlaksmääratud abiõigusliku kogukonna toimingud tunduvad tähendavat, et toetust tuleks anda eeskätt keskvalitsuse büroodele ning operaatoritele Euroopa tasandil. Kuid tihti on parimad tavad ja innovaatilised pilootprojektid loodud, ning eeskätt testitud, projektide alusel, milles osalevad kohalikud ja piirkondlikud võimud. Seega on oluline tagada piiriüleste projektide elluviimine, kaasates kohalikke ja piirkondlikke osalisi.

Soovitus 11

Artikkel 9(2)(d)

Komisjoni poolt pakutud tekst Regioonide komitee parandusettepanek (d) haldus- ja personalikulud, mis on seotud asjaomaste isikute vastuvõtmise ja meetmete rakendamisega; (d) haldus- ja personalikuld, mis on seotud asjaomaste isikute vastuvõtmisega, otsuse langetamisega õiguse osas elada vastava riigi territooriumil ning meetmete rakendamisega;

Põhjendus

Olemasolevast sõnastusest ei selgu, et abiõiguslikes erakorralistes meetmetes sisaldub otsuse langetamine õiguse osas elada vastava riigi territooriumil. Kuid otsuse langetamine on erakorraliste abinõude rakendamise lahutamatuks osaks ning sellega seotud kulud võivad olla märkimisväärsed.

Soovitus 12

Article12(4)

Komisjoni poolt pakutud tekst Regioonide komitee parandusettepanek 4. Vastutavate organite ülesanded on järgmised: 4. Pidades silmas läbipaistvust, teostavad vastutavad organid muuhulgas järgmisi ülesandeid:

Põhjendus

Elluviimine peab igal tingimusel ja kõigil tasanditel olema läbipaistev.

Soovitus 13

Artikkel 12(4)(a)

Komisjoni poolt pakutud tekst Regioonide komitee parandusettepanek (a) asjaomaste partneritega konsulteerimine (valitsusvälised organisatsioonid, kohalikud võimud, õiguspädevad rahvusvahelised organisatsioonid, sotsiaalpartnerid jne.) mitmeaastase programmi koostamiseks; (a) asjaomaste partneritega konsulteerimine (kohalikud ja piirkondlikud võimud ning samuti valitsusvälised organisatsioonid, õiguspädevad rahvusvahelised organisatsioonid, sotsiaalpartnerid jne..) mitmeaastase programmi koostamiseks;

Põhjendus

Kohalikel ja piirkondlikel võimudel kui teenuse osutajatel ja üldvastutuse kandjatel on Euroopa Pagulaste Fondi toimingutes keskne roll. Eriti poliitikat, mis on seotud pagulaste vastuvõtmise ja integratsiooniga, ei saa liikmesriikides planeerida ega ellu viia ilma seda kohalike võimudega koordineerimata. Seetõttu tuleb otsuses sätestada, et programmi planeerimisel teevad vastutavad organid koostööd kohalike ja piirkondlike võimudega.

Soovitus 14

Artikkel 12(4)(c)

Komisjoni poolt pakutud tekst Regioonide komitee parandusettepanek Fondi kaasfinantseeringute valiku- ja pakkumismenetluste organiseerimine kooskõlas läbipaistvuse, võrdse kohtlemise ja toetuste mittekombineerimise põhimõtetega Fondi kaasfinantseeringute valiku- ja pakkumismenetluste organiseerimine kooskõlas läbipaistvuse, võrdse kohtlemise ja toetuste mittekombineerimise põhimõtetega samuti liikmesriigi olukorra ja vajadusega; lisaks tuleks projektide valikul arvesse võtta ka projekti kuluefektiivsust, arvestades asjaomaste isikute arvu ja kogemust, asjakohaseid teadmisi, finantseerimist taotlevate organisatsioonide või võimalike partnerorganisatsioonide usaldusväärsust.

Põhjendus

Nõukogu 28. septembri 2000. a otsuse Euroopa Pagulaste Fondi rajamise kohta (EÜT L 252, 6.10.2000, lk 12 jj) [ERF I] artikkel 9, lõige 3 on ennast tõendanud ja tuleks seetõttu üle võtta ERF II-e. Eriti projektide valimine pädevate ametiasutuste poolt peaks edaspidi toimuma ka regiooni või kohaliku organisatsiooniüksuse seisundi ja vajaduste kriteeriumi alusel. Seda teostavad piirkondlikud ja kohalikud koordineerimisorganid üksikutes liikmesriikides. Eksperdid väljastpoolt ei ole selleks võimelised.

Soovitus 15

Artikkel 22(2)

Komisjoni poolt pakutud tekst Regioonide komitee parandusettepanek 2. Liikmesriigile komisjoni iga-aastase otsusega fondi kaudu kaasfinantseerimise kohta eraldatud summa 50%-line eelnev väljamakse tehakse 60 päeva jooksul pärast kaasfinantseerimisotsuse vastuvõtmist 2. Liikmesriigile komisjoni iga-aastase otsusega fondi kaudu kaasfinantseerimise kohta eraldatud summa 70 50%-line eelnev väljamakse tehakse 60 päeva jooksul pärast kaasfinantseerimisotsuse vastuvõtmist.

Põhjendus

Et vältida riiklike eelarvete ja projekti teostavate partnerite (VVOd jne) vahendite täiendavat koormamist, tuleks liikmesriikidele tehtavate maksete puhul rakendada vähem rangeid nõudmisi eelnevatele väljamaksetele.

Brüsselis, 17. juunil 2004. Regioonide komitee president Peter STRAUB

(1) EÜT C 317 6.11.2000, lk 4.

(2) ELT C 109 30.4.2004, lk 46.

(3) EÜT C 19 22.1.2002, lk 20.

(4) EÜT C 107 3.5.2002, lk 85.

(5) EÜT C 278 14.11.2002, lk 44.

(6) EÜT C 23 27.1.2004, lk 30.